પલક સોની કહે છે, ‘મારા એરેન્જ મેરેજ થવાના છે. ઘરનાએ જ કંદર્પને મારા માટે પસંદ કર્યો છે અને ડિસેમ્બરમાં અમે સગાઈ કરીશું. હું અને કંદર્પ એકબીજા સાથે સારો સમય સ્પેન્ડ કરીએ છીએ. જેના કારણે એકબીજાને ઓળખતાં થયાં છીએ. હવે તો એવું લાગે છે કે અમે બંને એકબીજાને પ્રેમ કરીએ છીએ અને અમારા એરેન્જ વિથ લવ મેરેજ થશે. અમે નક્કી કર્યું છે કે સગાઈના દિવસે જ બધાની વચ્ચે એકબીજાના હાથ પર લાઇફ ટાઇમ પ્રોમિશ ફોર લવ યુનું ટેટૂ બનાવડાવીશું. જે લગ્ન પછીના કોઈ પણ એવા દિવસો જેમાં અમારી વચ્ચે મતભેદ થશે ત્યારે અમને યાદ અપાવશે કે અમે બંને એકબીજા માટે જ છીએ.’ એકબીજાના પ્રેમમાં ગળાડૂબ પ્રેમીપંખીડા તો ટેટૂ ચીતરાવે જ છે, પરંતુ હવે પરિપક્વ બનેલા અને ઉંમરનો એક પડાવ પાર કરનારા યુવાનો પણ લગ્ન પહેલાં પોતાના પ્રિય પાત્ર માટે ટેટૂ બનાવડાવે છે. કૉલેજ જતાં યંગસ્ટર તો ટેમ્પરલી ટેટૂ બનાવીને પ્રેમનો એકરાર કરી લેતાં હોય છે અને પછી જ્યારે બંને વચ્ચે મતભેદ થતાં જ બનાવેલંુ ટેટૂ ભૂંસાઈ જાય છે. સાથે જ નવું ટેમ્પરલી ટેટૂ બને છે, પરંતુ સગાઈ કરીને લગ્ન કરી એકબીજાની સાથે ઠરીઠામ થવા માંગતા અને જીવનની છેલ્લી ક્ષણ સુધી એકબીજાના રહેવાના કોલ આપતાં યુવાનોમાં એન્ગેજમૅન્ટ ટેટૂનો ટ્રેન્ડ વધવા લાગ્યો છે. પરિવારના લોકો પણ તેમને પૂરો સપોર્ટ કરે છે. પોતાની જાતને થોડી વેદના આપી પોતાની પ્રિય વ્યક્તિ માટે ટેટૂ બનાવવાની આ પ્રથા વડીલોને પણ સારી લાગે છે.